14.3.2022
ET
Euroopa Liidu Teataja
L 85/7
(6)
Toiduohutusamet jõudis oma 27. jaanuari 2015. aasta arvamustes (4) järeldusele, et kavandatud kasutustingimuste juures ei avalda Aspergillus niger DSM 25794 või CGMCC 4513/CGMCC 5751 või CICC 40347/CGMCC 5343 abil saadud sidrunhape kahjulikku mõju loomade tervisele, tarbijate ohutusele ega keskkonnale.
Samuti jõudis ta järeldusele, et söödalisandil võib olla ohtlik mõju nahale, limaskestadele ja silmadele ning et kokkupuude sissehingamise teel on risk.
Seepärast leiab komisjon, et tuleks võtta asjakohaseid kaitsemeetmeid, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele.
Toiduohutusamet jõudis ka järeldusele, et aine võib söödas toimida happesuse regulaatorina.
Kuigi selle tõhusus säilitusainena on toidu puhul üldtunnustatud, ei ole see piisavalt tõendatud, sest puudub uuringuga koostatud statistiline analüüs.
(7)
Hoolimata nõrgast statistilisest tõendatusest esitatud uuringutes, käsitati luba, mis on antud sidrunhappe toidus kasutamiseks samal eesmärgil, piisava tõendina selle tõhususe kohta säilitusainena kooskõlas komisjoni määruses (EÜ) nr 429/2008 (5) sätestatud tingimustega.
(8)
Toiduohutusamet jõudis oma 1. juuli 2014. aasta (6) ja 8. septembri 2015. aasta arvamustes (7) järeldusele, et kavandatud kasutustingimuste juures ei avalda sorbiinhape ega kaaliumsorbaat kahjulikku mõju loomade tervisele, tarbijate ohutusele ega keskkonnale.
Samuti jõudis ta järeldusele, et need söödalisandid ärritavad nahka, silmi ja hingamisteid.
Seepärast leiab komisjon, et tuleks võtta asjakohaseid kaitsemeetmeid, mis võimaldavad ennetada kahjulikku mõju inimeste, eelkõige kõnealuste söödalisandite kasutajate tervisele.
Toiduohutusamet jõudis ka järeldusele, et sorbiinhapet ja kaaliumsorbaati on liidus lubatud kasutada toidus säilitusainetena.
On mõistlik eeldada, et toidus avalduv toime esineb ka söödas, kui neid kasutatakse võrreldavas kontsentratsioonis ja sarnastes tingimustes.
(9)
Toiduohutusamet jõudis oma 1. veebruari 2012. aasta (8) ja 6. mai 2021. aasta arvamustes (9) järeldusele, et kavandatud kasutustingimuste juures ei avalda äädikhape, naatriumdiatsetaat ja kaltsiumatsetaat kahjulikku mõju loomade tervisele, tarbijate ohutusele ega keskkonnale.
Samuti jõudis ta järeldusele, et lahjendatud hapet tuleks käsitada ärritavana ning suuremas kontsentratsioonis on see söövitav ja eriti ohtlik silmadele.
Seepärast leiab komisjon, et tuleks võtta asjakohaseid kaitsemeetmeid, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele.
Toiduohutusamet jõudis ka järeldusele, et äädikhapet, naatriumdiatsetaati ja kaltsiumatsetaati on liidus lubatud kasutada toidus säilitusainetena.
On mõistlik eeldada, et toidus avalduv toime esineb ka söödas, kui neid kasutatakse võrreldavas kontsentratsioonis ja sarnastes tingimustes.
(10)
Toiduohutusamet jõudis oma 16. novembri 2011. aasta (10) arvamuses järeldusele, et kavandatud kasutustingimuste juures ei avalda propioonhape, naatriumpropionaat, kaltsiumpropionaat ja ammooniumproprionaat kahjulikku mõju loomade tervisele, tarbijate ohutusele ega keskkonnale.
Samuti jõudis ta järeldusele, et propioonhape ning naatriumpropionaat, kaltsiumpropionaat ja ammooniumpropionaat on nahka, limaskesti ja silmi söövitavad.
Seepärast leiab komisjon, et tuleks võtta asjakohaseid kaitsemeetmeid, mis võimaldavad ennetada kahjulikku mõju inimeste, eelkõige kõnealuste söödalisandite kasutajate tervisele.
Toiduohutusamet jõudis ka järeldusele, et propioonhape, naatriumpropionaat, kaltsiumpropionaat ja ammooniumpropionaat võivad söödas toimida säilitusainetena.
(4) EFSA Journal 2015; 13(2):4009 ja EFSA Journal 2015; 13(2):4010.
(5) Komisjoni 25. aprilli 2008. aasta määrus (EÜ) nr 429/2008 Euroopa Parlamendi ja nõukogu määruse (EÜ) nr 1831/2003 rakendamise üksikasjalike eeskirjade kohta seoses taotluste koostamise ja esitamise ning söödalisandite hindamise ja lubamisega (ELT L 133, 22.5.2008, lk 57).
(6) EFSA Journal 2014; 12(7):3792.
(7) EFSA Journal 2015; 13(9):4239.
(8) EFSA Journal 2012; 10(2):2571.
(9) EFSA Journal 2021; 19(5):6615.
(10) EFSA Journal 2011; 9(12):2446.